باییلما

باییلما، اؤزون‌دن گئتمه، اورکگئتمه () — بئیینده قیساموددت‌لی قانازلیغی نتیجه‌سین‌ده بیردن-بیره هالسیزلاشما، باشگیجلله‌نمه‌سی، گؤزون قارالماسی و نهایت هوشون ایتمه‌سی.

باییلما زامانی خسته هوشونو تامامیله ایتیرمه‌یه ده بیلر.

باییلما بئیینه گلن قانین قفلته‌ن آزالماسی نتیجه‌سین‌ده هوشون قیساموددت‌لی ایتمه‌سی‌دیر. بو، عادتاً آیاقوستو و یا اوتوراق وضعیتلرده باش وئریر. باییلما باییلماؤنو وضعیتله موشاییت اولونور. بئله کی، باییلمادان اؤنجه خسته اؤزونو پیس هیسس ائدیر، آیاقلاری سانکی آغیرلاشیر، گؤز اؤنون‌ده قارالما و ایشارتیلار، قولاقلاردا جینگیلتی اولا بیلر، بزه‌ن اورکبولانما و قوسما دا اولور. خسته‌نین رنگی آوازیییر، دری‌سی سویویور، سویوق تر باسیر. بوتون بۇ علامتلر چوخ زامان خسته‌یه ایمکان وئریر کی، ییخیلماماق اۆچون تدبیرلر گؤرسون. لاکین باییلما قفلتی ده اولا بیلر. اورکگئتمه‌نین مدتی ۱۰–۳۰ سانییه، نادیر حاللاردا داها چوخ چکیر. هوش تامامیله ایته بیلر، و یا جزعی قیجیقلارا جاواب رئاک‌سییاسی قالار. آرتئریال تضییق صیفیرا قدر ائنیر، نبز ضعیف و یا هیسس اولونمور، تنففوس ضعیف سطحی اولور، بزه‌ن هیسس اولونمور.
باییلمانی ائپیلئپتیک توتمادان فرقله‌ن‌دیرمک لازیم‌دیر. ائپیلئپتیک توتمادان سوْنرا خسته‌ده باشاغریلاری، یوخولولوق اولور، ائپیلئپتیک توتما چوخ زامان قیجولمالارلا موشاییت اولونور، باییلما زامانی ایسه قیجولما نادیر حاللاردا اولور.
هوشونو ایتیرمه‌نین سببلرینه داخیل‌دیر:
-اساساً قادینلاردا ایسترئسس
-یورغونلوق
-اوزون مدت آیاق‌دا قالماق
-آنی هیه‌جانلار
-تضییق یوکسک‌لیگی
-هامیله‌لیک
-قان‌سیزلیق
-دامار سرت‌لیگی
-اورک خسته‌لیکلری
-هاوا چاتیشمازلیغی
-قورخو
خرونیکی آجلیق

 سببلری 
اورک-دامار سیستئ‌می‌خسته‌لیکلرین‌ده، چوخ‌لو قان ایتیردیک‌ده، موختلیف خاریجی تسیرلر (آغری، قورخو، هیه‌جان و س) نتیجه‌سین‌ده دامارلارین غئیری-ایختیاری اولاراق تونوس‌دان دوشمه‌سی. باییلما زامانی خسته‌نین رنگی آغاریر، بده‌نی سویویور، تنففوسو ستهیلشیر.
سببینه گؤره باییلمالار بؤلونورلر:
وازوواقال باییلما ۵۰٪ حاللاردا اولور. بۇ جور اورکگئتمه‌لر عادتاً نورمال اینسانلاردا هیجانلاندیغی زامان قاپالی هاوا چاتیشمایان اوتاق‌دا و یا قورخو زامانی باش وئره بیلر. بۇ زامان آرتئریال تضییق ائنیر، نبز سئیرلیر، رنگ آوازیییر، سویوق تر باسیر، هوش ایتیر.

اورتوستاتیک باییلما- بۇ جور باییلمانین اساسین‌دا دامارسیخیجی رئفلئکسلرین چاتیشمازلیغی و یا لابیل‌لیگی دورور. باییلما اوزانمیش و یا اوتورموش وضعیت‌دن قفلته‌ن آیاقوستو وضعیته کئچدیک‌ده و یا اوزون مدت آیاق اوسته قالدیق‌دا باش وئریر.

کاردیوگئن باییلما-موختلیف اورک خسته‌لیکلرین‌ده، ان چوخ آریت‌مییالار زامانی باش وئریر.
بون‌دان باشقا باییلمالار قانیتیرمه، دیل-اودلاق سینیرینین نئورالگییاسی قانازلیغی بئیین-قان دؤورانی پوزغون‌لوغو سینوکاروتید رئفلئکس اؤسکورک و س. نتیجه‌سین‌ده عمله گلیر.
باییلما زامانی خسته درحال اوزادیلمالی آیاقلاری قالدیریلمالی‌دیر. خسته‌نین بورنونا کسکین ایلی بیر شئی (ناشاتیر ایسپیرتی، اتیر و س) یاخینلاشدیریب ایلدیلیر. خسته آییلدیق‌دان سوْنرا توند چای قهوه و یا شوکولاد وئریلیر.
بزه‌ن باییلما هان‌سی‌سا خستلیین سیمپتومو مثلاً داخی‌لی قاناخمانین سوسوزلاماغین اورک ریتمینین اینفارکت میوکارد کیمی خسته‌لیکلردن یارانیر.
اگر باییلما زامانی علینیزده ناشاتیر ایسپیرتی یوخ‌سا آغری نقطه‌لرینی مثلاً دوداغین یوخاری حیسه‌سی ایله بورون پرده‌سی آراسین‌دا مسافه‌نی برک سیخماق لازیم‌دیر.
باییلما جدی خستلیین علامتی اولا بیلر. اونا گؤره ده باییلمادان سوْنرا باشقا شیکایتلر اولدوق‌دا موطلق هکیمه مراجعت ائتمک لازیم‌دیر.

 ایلکین یاردیم 
باییلما بیر نئچه سانییه‌دن و یا دقیقه‌دن سوْنرا عادتاً، اؤز-اؤزونه کئچیب گئدیر. اوزون مدت داوام ائتدیک‌ده خسته‌نی باشی بیر قدر آشاغی وضعیت‌ده اوزان‌دیرماق، یاخاسینی آچماق، اوزونه سویوق سو چیله‌مک، اوتاغین هاواسینی دییشمک، ایستی، توند شیرین چای وئرمکلازیم‌دیر.


بؤلمه:خسته‌لیکلر
بؤلمه:ساغلیق
بؤلمه:ساغلیق علمی
بؤلمه:طیب